SONNERUP VANDVÆRK a.m.b.a

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af generalforsamling den 20. marts 2023**

Tilstede var 10 deltagere

1. **Valg af dirigent og referent**

Dennis Dysted valgt til dirigent, Niels Jensen valgt til referent

1. **Valg af stemmetællere**

Ingen

1. **Bestyrelsens beretning**

Ved Kåre. Vandkvaliteten er rigtig god, alle vandprøver ligger under grænseværdierne, der bliver testet for mange stoffer bl.a. en række pesticider og Pfas som noget forholdsvis nyt. Der er udarbejdet en vandprøvetestplan for de kommende år som går ud på at foretage 5 test i lige år og 2 test i ulige år, prisen for den store test er ca. kr. 18.000,- resultatet kan læses på vandværkets hjemmeside.

Der har ikke været nogle nævneværdige reparations og vedligeholdelsesarbejder i 2022.

Det er blevet en tradition at bestyrelsen holder en arbejdsdag hvor vi rydder boringsområdet for bevoksning, reparations af hegn og andet forefaldende arbejde, det vil vi også gøre i 2023.

I mange år tilbage har der været registreret et vandspild og der er blevet gjort meget for at finde årsagen til vandspildet men uden større held, for ca. 2,5 år siden blev den måler der måler det oppumpede råvand udskiftet til en ny og nu er der overensstemmelse, faktisk skulle vi pumpe mindre vand op end der bliver sendt ud til forbrugerne, planen er at få skiftet de andre målere på (længere) sigt også.

Der blev etableret et vandråd i Lejre kommune i november 2010 det har vi tilsluttet os, det fungerer som et kontaktorgan for samtlige vandværker i Lejre kommune, desuden arrangerer vandrådet temaaftener med aktuelle vandværksproblemstillinger.

LER registret (ledningsejerregistret) er et register hvor alle ledningers (el, vand, gas, telekomunikation og andre relevante) placering i jorden er registreret, har man et behov for at kende ledningers placering kan oplysninger søges i LER registret. Det er besluttet ved lov at alle der har ledninger i jorden, skal indberette deres ledningers placering til LER registret senest ved udgangen af 2022 i en digitaliseret udgave.

Vi hyrede firmaet Aura, de havde det billigste tilbud, til at digitaliserer og GPS registrerer vores vandledninger, arbejdet blev udført i sommerferien 2022 og er indberettet til LER registret, prisen for opgaven var kr. 14.000,- det digitaliserede ledningsnet kan ses på hjemmesiden.

På sidste generalforsamling blev der vedtaget ekstra indbetalinger 2 gange kr. 500,- om året til finansiering af en nødforbindelse til Møllegårdens Vandværk i tilfælde af at vores boring skulle blive forurenet, målet er at finansiering er på plads inden for 4 år.

Ifølge bekendtgørelse om vurdering af boringsnære beskyttelsesområder (BNBO) og indberetning skal alle kommuner inden udgangen af 2022 foretage en risikovurdering af vandværkernes boringsområder, Lejre kommune har fundet at vores boring er i risikozone, og har derfor pålagt os at indgå en aftale med lodsejer Jens Eghøj Nielsen der går ud på at der ikke bliver sprøjtet med stoffer der kan skade grundvandet, vi har holdt møde med lodsejer Jens Eghøj Nielsen og indgået en aftale at vi kompenserer ham med kr. 8.000,- per år i tabt arbejdsfortjeneste starter fra januar 2025.

Der er udarbejdet en investeringsplan, vores hensigt er at etablerer en nødforbindelse til Møllegårdens Vandværk, den kan tidligst udføres om 4 år, før er likviditeten ikke på plads, vi har også haft kontakt til Englerup Vandværk som har vist interesse for en eventuel sammenlægning, det kunne bestemt være en mulighed, det er ikke endeligt besluttet.

Hvis der er midler til det vil flere interessenter få målerbrønd.

Det har kun været nødvendigt at sende få rykkere ud.

Det er meget vigtigt at vi aflæser vores egen vandmåler per 31.12. og indberetter målertal til tiden da Vandværket skal indberette målertal til Fors senest den 27. januar hvert år ellers mister vi målergebyret.

Vores kasserer Jytte har desværre valgt at stoppe efter mange års tro tjeneste hun blev valgt ind i bestyrelsen i 1998 Jytte har lovet at forsætte indtil vi har fundet en ny, vi håber vi kan finde en lokalt så vi ikke skal betale et eksternt firma for at lave vores regnskab.

Heidi Lindholm havde spørgsmål til en nødforbindelse til Møllegårdens vandværk og deres målinger af Pfas det havde vi ikke kendskab til andet end de prøver der er tilgængelig, de er underlagt de samme krav som os.

1. **Det reviderede regnskab forelægges til godkendelse**

Jytte gennemgik regnskabet, det ser fornuftigt ud.

Samlet skal interessenter have ca. kr. 25.000,- tilbage pga. for meget indbetalt da der er blevet sparet på vandet.

Michael Knak havde spørgsmål til værdifastsættelse af bygninger henholdsvis installationer ifølge regnskabet er det kun bygninger og grunde der repræsenterer en værdi. Det er ikke noget vi har været opmærksom på, Kåre kontakter FVD for at få gode råd.

Regnskabet godkendt

1. **Budget for det kommende år forelægges til godkendelse**

Jytte gennemgik budgettet

Godkendt

1. **Taktsblad for det kommende år forelægges til godkendelse**

Der er foretaget nogle enkelte justeringer af taktsbladet som kan ses på hjemmesiden.

1. **Behandling af indkomne forslag: ingen**

Ingen

1. **Valg af medlemmer og suppleanter til bestyrelsen:**

På valg til bestyrelsen

Kåre Madsen

genvalgt

Niels Jensen

genvalgt

Allan Sørensen

genvalgt

Suppleanter

Allan Jørgensen

genvalgt

Linda Lis Lauer

Nyvalgt

1. **Valg af revisor og suppleant**

Revisorer

Michael Knak

genvalgt

Heidi Lindholm

genvalgt

Revisorsuppleant

Allan Laurents

Genvalgt

 **10. Evt**

 Intet

 Referent

 Niels Jensen